**Zmluva o dielo**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „Zmluva“)

**Článok I.**

**Zmluvné strany**

**1. Objednávateľ: Univerzitná nemocnica Bratislava**

Sídlo: Pažítková 4, 821 01 Bratislava

IČO: 31813861

DIČ:  202 17 00 549

IČ DPH: SK 202 17 00 549

Zastúpený: MUDr. Renáta Vandriaková, MPH, riaditeľka UNB

Bankové spojenie: Štátna pokladnica, Bratislava

IBAN: SK58 8180 0000 0070 0027 9808

BIC: SPSRSKBA

*(ďalej len "Objednávateľ")*

**2. Zhotoviteľ:**

Sídlo:

IČO:

DIČ:

IČ DPH:

Zastúpený:

Bankové spojenie:

IBAN:

BIC:

Zapísaný:

*(ďalej len „Zhotoviteľ“)*

**Preambula**

Predmetom tejto Zmluvy je zhotovenie diela k novému konceptu procesu skladovania, výdaja, evidencie a spotreby liekov a ŠZM, ktoré pozostáva z dodávky automatických a poloautomatických zariadení vrátane softvérového vybavenia, príslušenstva, nevyhnutných stavebných úprav objektov uvedených v bode 2.2, čl. II. tejto Zmluvy, spojených s dodaním zariadení a poskytnutia 12 mesačného záručného servisu.

**Článok II.**

**Predmet Zmluvy a miesto plnenia**

* 1. Zhotoviteľ sa zaväzuje, že za podmienok dohodnutých v tejto Zmluve, vykoná pre Objednávateľa dielo, ktoré je bližšie špecifikované v bode 2.2 tohto článku a Objednávateľ sa zaväzuje poskytnúť Zhotoviteľovi súčinnosť v súlade s touto Zmluvou a zaplatiť Zhotoviteľovi cenu za dielo podľa tejto zmluvy.
  2. Dielom sa podľa tejto Zmluvy rozumie dodávka automatických a poloautomatických zariadení vrátane softvérového vybavenia a príslušenstva bližšie špecifikovanom v Prílohe č. 1 tejto Zmluvy, vrátane vykonania nevyhnutných stavebných úprav spojených s dodaním zariadení v 3 objektoch v správe objednávateľa: Nemocnica Ružinov, Ružinovská 6, 826 06 Bratislava; Nemocnica sv. Cyrila a Metoda, Antolská 11, 851 07 Bratislava; Nemocnica akademika Ladislava Dérera, Limbová 5, 833 05 Bratislava, ktoré budú realizované v rozsahu, dispozičnom členení uvedenom v Prílohe č. 1 tejto Zmluvy, v súlade s pôdorysmi, Výkazom výmer uvedenými v Prílohe č. 1 tejto Zmluvy, ohlásením, resp. stavebným povolením. Súčasťou predmetu Zmluvy je aj zhotovenie projektovej dokumentácie v rozsahu nevyhnutnom pre vydanie stavebného povolenia, resp. ohlásenia príslušným stavebným úradom a vykonanie všetkých úkonov potrebných pre vydanie stavebného povolenia, resp. ohlásenia a kolaudáciu. Dielo sa považuje za kompletne zhotovené dňom potvrdenia Protokolu o konečnej prebierke zástupcami obidvoch zmluvných strán, pričom na dielo musí byť vydané právoplatné kolaudačné rozhodnutie.

2.3 Zhotovením diela sa rozumie dodanie zariadení vrátane softvéru a úplné a riadne vykonanie všetkých stavebných úprav spojených s dodaním zariadení bez vád a nedorobkov vrátane dodávok potrebných materiálov a zariadení nevyhnutných pre riadne dokončenie diela, aby bolo dielo prevádzkyschopné, ako aj vykonanie všetkých súvisiacich činností, a to aj v prípade, ak nie sú osobitne dohodnuté, avšak prináležia ku komplexnému zhotoveniu diela, a to najmä:

1. zabezpečenie a vykonanie všetkých opatrení organizačného a stavebného charakteru k riadnemu vykonaniu diela,
2. zabezpečenie všetkých prác a dodávok súvisiacich s bezpečnostnými opatreniami na ochranu ľudí a majetku;
3. zabezpečenie bezpečnosti práce a ochrany životného prostredia;
4. zabezpečenie všetkých skúšok a revízií podľa právnych predpisov a technických noriem vzťahujúcich sa k dielu platných v čase zhotovenia a odovzdania diela, ktorými bude preukázané dosiahnutie predpísaných technických parametrov diela podľa Prílohy č. 1 tejto Zmluvy.
5. odvoz a uloženie vybúraných hmôt a stavebnej sute na skládku vrátane poplatku za uskladnenie v súlade s ustanoveniami zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej ako „Zákon o odpadoch");
6. vypracovanie technických a ďalších dokumentácií nevyhnutných pre vykonanie diela;
7. vykonanie potrebných prehliadok, meraní, skúšok, revízií a vedenia revíznych kníh, v rozsahu podľa platných právnych predpisov, STN noriem, vydaného stavebného povolenia, resp. oznámenia k ohláseniu stavebných úprav a udržiavacích prác;
8. zabezpečenie všetkých úkonov spojených s vydaním stavebného povolenie, resp. ohlásenia príslušným stavebným úradom a úkonov spojených s kolaudáciou.
   1. Zhotoviteľ je povinný postupovať v súlade s dokumentáciou – určenými požadovanými pôdorysmi miestností uvedenými v Prílohe č. 1 tejto Zmluvy, v ktorých budú vykonávané stavebné úpravy, v súlade s Výkazom výmer (Príloha č. 1 tejto zmluvy), ako aj s právoplatným ohlásením, resp. právoplatným stavebným povolením, vydaným príslušným stavebným úradom.

**Článok III.**

**Čas plnenia, miesto plnenia, povinnosti Zhotoviteľa**

* 1. Táto Zmluva sa uzatvára na dobu určitú – do doby úplného splnenia predmetu tejto Zmluvy a vysporiadania všetkých záväzkov z nej vyplývajúcich.
  2. Zhotoviteľ berie na vedomie, že dielo bude vykonávané počas plnej prevádzky a chodu zdravotníckych zariadení (nemocníc) Objednávateľa.
  3. Zhotoviteľ sa zaväzuje zabezpečiť všetky úkony súvisiace s vydaním stavebného povolenia, resp. ohlásenia, pričom Objednávateľ je povinný poskytnúť za týmto účelom Zhotoviteľovi všetku potrebnú súčinnosť, prípadne mu udeliť plnomocenstvo.
  4. Zhotoviteľ sa zaväzuje odovzdať každú časť diela Objednávateľovi do 12 mesiacov odo dňa nadobudnutia právoplatnosti stavebného povolenia, resp. nadobudnutia právoplatnosti ohlásenia, vydaných príslušným stavebným úradom pre každú nemocnicu zvlášť.
  5. Dielo podľa tejto Zmluvy sa považuje za riadne vykonané okamžikom potvrdenia Protokolu o konečnej prebierke zástupcami obidvoch zmluvných strán pre každú časť diela zvlášť, pričom ku každej časti diela musí byť zároveň vydané právoplatné kolaudačné rozhodnutie.
  6. Miestom plnenia a odovzdania diela sú nemocnice v správe objednávateľa: Nemocnica Ružinov, Ružinovská 6, 826 06 Bratislava; Nemocnica sv. Cyrila a Metoda, Antolská 11, 851 07 Bratislava; Nemocnica akademika Ladislava Dérera, Limbová 5, 833 05 Bratislava.
  7. Pri realizácii predmetu Zmluvy je Zhotoviteľ viazaný všeobecne záväznými právnymi predpismi a pokynmi Objednávateľa, pokiaľ tieto nie sú v rozpore s týmito normami alebo záujmami Objednávateľa. Zhotoviteľ je povinný pri výkone svojej činnosti včas písomne upozorniť Objednávateľa na zjavnú nevhodnosť jeho pokynov, ktorých následkom môže vzniknúť škoda alebo nesúlad so všeobecne záväznými právnymi predpismi.
  8. Zhotoviteľ sa zaväzuje dielo, ktoré je bližšie špecifikované v bode 2.2 článku II., vykonať:

1. v súlade s touto Zmluvou;
2. pri dodržaní predpísaných alebo schválených technologických postupov, platných STN, všeobecne záväzných platných právnych, prevádzkových, požiarnych a bezpečnostných predpisov.
   1. Objednávateľ je oprávnený kontrolovať plnenie tejto Zmluvy. Ak zistí Objednávateľ, že Zhotoviteľ plní predmet Zmluvy v rozpore so svojimi povinnosťami, je Objednávateľ oprávnený požadovať, aby Zhotoviteľ odstránil chyby vzniknuté zlým plnením a plnil predmet Zmluvy riadnym spôsobom. Ak Zhotoviteľ tak nevykoná ani v primeranej lehote mu k tomu poskytnutej, bude takýto postup považovaný za podstatné porušenie Zmluvy a Objednávateľ je z tohto dôvodu oprávnený odstúpiť od Zmluvy.
   2. V zmysle § 34 ods. 4 zákona o verejnom obstarávaní, je zhotoviteľ povinný vykonať časť diela, a to inštaláciu/montáž zariadení vrátane softvéru spolu s uvedením diela do prevádzky výlučne sám, bez možnosti využitia subdodávky. Osoby zodpovedné za plnenie tejto časti diela sú:

* softvérový programátor, s minimálne 5 ročnou odbornou praxou potvrdenou profesijným životopisom a s certifikátom potvrdzujúcim odbornosť v oblasti programovania PLC zariadení:

meno: ....................., tel. č.: ............................, e-mail: .............................;

* CAD konštruktér, s minimálne 5 ročnou odbornou praxou potvrdenou profesijným životopisom a certifikátom potvrdzujúcim odbornosť v oblasti 3D CAD systémoch:

meno: ....................., tel. č.: ............................, e-mail: ............................

**Článok IV.**

**Stavebné priestory**

* 1. Objednávateľ sa zaväzuje odovzdať Zhotoviteľovi príslušné stavebné priestory za účelom zhotovenia časti diela najneskôr nasledujúci deň po doručení právoplatného stavebného povolenia, resp. ohlásenia vydaným príslušným stavebným úradom pre každú nemocnicu zvlášť, prípadne Objednávateľ odovzdá priestory skôr po dohode so Zhotoviteľom.
  2. Objednávateľ sa zaväzuje odovzdať Zhotoviteľovi stavebné priestory v stave spôsobilom na začatie vykonania časti diela a zároveň odovzdať Zhotoviteľovi všetky doklady, písomnosti, dokumentácie, povolenia, t.j. všetky doklady nevyhnutné pre splnenie záväzku Zhotoviteľa podľa tejto Zmluvy, ktoré zo svojej podstaty vyplývajú ako povinnosť Objednávateľa. V prípade, že Objednávateľ neodovzdá ku dňu odovzdania stavebných priestorov Zhotoviteľovi všetky doklady, Zhotoviteľ nie je povinný príslušné stavebné priestory prevziať. V prípade neposkytnutia požadovanej súčinnosti Objednávateľom sa dohodnuté termíny predlžujú o dobu, ktorá odpovedá dĺžke predĺženia Objednávateľa s poskytnutím súčinnosti. Pre vylúčenie pochybnosti platí, že Objednávateľ je povinný odovzdať Zhotoviteľovi všetky dokumenty potrebné k zabezpečeniu vydania stavebného povolenia, resp. ohlásenia aj pred odovzdaním stavebných priestorov, pre každú nemocnicu zvlášť.
  3. Všetky poplatky spojené s odberom energií, ktoré budú nevyhnutné za účelom zhotovenia Diela, hradí Objednávateľ.

**Článok V.**

**Prevzatie diela, preberacie protokoly, skúšobná prevádzka**

5.1 Kompletnosť časti odovzdaného diela v priestoroch Objednávateľa bude potvrdená na základe preberacieho konania, pričom táto skutočnosť bude osvedčená vystavením Protokolu o prebierke diela pred skúšobnou prevádzkou, ktorý bude potvrdený zástupcami oboch zmluvných strán bezodkladne po odovzdaní časti diela v mieste plnenia. Dielo sa považuje za kompletne zhotovené po prevzatí všetkých troch častí diela.

5.2 Zhotoviteľ najneskôr 3 kalendárne dni pred plánovaným odovzdaním časti diela bude Objednávateľa o tejto skutočnosti písomne informovať, pričom Objednávateľ je v tejto lehote povinný vykonať preberacie konanie časti diela. Vykonanie tohto preberacieho konania bude osvedčené vystavením Protokolu o prebierke diela pred skúšobnou prevádzkou. Objednávateľ prevezme len také dielo, ktoré spĺňa požadované parametre v zmysle Prílohy č. 1 tejto Zmluvy pre konkrétnu nemocnicu.

5.3 Skúšobná prevádzka zahŕňa testovanie zariadení podľa požadovaných parametrov v zmysle Prílohy č. 1 tejto Zmluvy. Doba trvania skúšobnej prevádzky bude činiť minimálne 14 dní. Skúšobná prevádzka bude prebiehať v pracovných dňoch od 07.00 hod. do 18.00 hod.

5.4 Po ukončení skúšobnej prevádzky bude vykonaná konečná prebierka časti diela. Splnenie podmienok potrebných pre začatie trvalej (ostrej) prevádzky bude osvedčené vystavením Protokolu o konečnej prebierke, do ktorého budú vnesené všetky dosiahnuté hodnoty jednotlivých skúšok konečnej prebierky. Úspešným vykonaním všetkých dohodnutých skúšok je konečná prebierka ukončená, dielo je prevzaté Objednávateľom a Objednávateľ je povinný potvrdiť Protokol o konečnej prebierke.

5.5 Drobné chyby a nedorobky, ktoré nebránia riadnemu užívaniu diela, neoprávňujú Objednávateľa k odmietnutiu niektorej z prebierok alebo nepodpísaniu príslušného preberacieho protokolu. Tieto chyby je Zhotoviteľ povinný odstrániť v termíne do 10. pracovných dní od podpísania príslušného preberacieho protokolu, pričom ich odstránenie bude osvedčené v Protokole o odstránení drobných chýb a nedorobkov, ktorý bude potvrdený zástupcami oboch Zmluvných strán. V prípade, ak Zhotoviteľ neodstráni uvedené chyby a nedorobky v lehote určenej v predchádzajúcej vete tohto bodu, je Objednávateľ oprávnený si u Zhotoviteľa nárokovať zmluvnú pokutu vo výške 100 EUR za každý začatý deň omeškania zvlášť a tiež je oprávnený od Zmluvy odstúpiť.

5.6 V prípade, ak Objednávateľ odmietne prevziať dielo na základe Protokolu o prebierke diela pred skúšobnou prevádzkou alebo Protokolu o konečnej prebierke z dôvodu, že dielo nespĺňa požadované parametre v zmysle Prílohy č. 1 pre konkrétnu nemocnicu, je Objednávateľ oprávnený poskytnúť Zhotoviteľovi primeranú lehotu nie kratšiu ako 10 dní na vykonanie nápravy. V prípade, ak Zhotoviteľ nevykoná nápravu v uvedenej lehote, je Objednávateľ oprávnený odstúpiť od zmluvy a nárokovať si od Zhotoviteľa zmluvnú pokutu vo výške 10.000 EUR.

5.7 Pre vylúčenie pochybnosti platí, že preberacie konanie bude vykonané na každú časť diela samostatne, tzn. pre každú nemocnicu zvlášť.

**Článok VI.**

**Cena za dielo**

* 1. Cena za dielo, ktoré je bližšie špecifikované v čl. II bod 2.2 tejto Zmluvy, je stanovená dohodou zmluvných strán v zmysle zák. č. 18/1996 Z.z. o cenách v znení neskorších predpisov a vyhl. č. 87/1996 Z.z. ktorou sa vykonáva zákon 18/1996 Z.z. o cenách v znení neskorších predpisov. Cena je pevná a maximálna a zmeniť jej výšku možno len písomným dodatkom k tejto Zmluve a za podmienok a v súlade so zákonom č. 343/2015 Z.z.
  2. Cena za dielo podľa tejto Zmluvy je:

základ ceny pre DPH: EUR

DPH 20%: EUR

**Celková cena za dielo s DPH: EUR**

Slovom: .................................................... EUR ....................................................... eurocentov.

Zhotoviteľ bude účtovať DPH podľa právnych predpisov platných v čase vyhotovenia vyúčtovania.

Cena za jednotlivé časti diela, ktoré tvoria kompletné dielo je:

Cena za časť diela – **Nemocnica akademika Ladislava Dérera**

základ ceny pre DPH: EUR

DPH 20%: EUR

**Celková cena za dielo s DPH: EUR**

Slovom: .................................................... EUR ....................................................... eurocentov.

Cena za časť diela – **Nemocnica Sv. Cyrila a Metoda**

základ ceny pre DPH: EUR

DPH 20%: EUR

**Celková cena za dielo s DPH: EUR**

Slovom: .................................................... EUR ....................................................... eurocentov.

Cena za časť diela **– Nemocnica s poliklinikou Ružinov**

základ ceny pre DPH: EUR

DPH 20%: EUR

**Celková cena za dielo s DPH: EUR**

Slovom: .................................................... EUR ....................................................... eurocentov.

* 1. Cena za dielo zahŕňa všetky náklady Zhotoviteľa spojené so splnením záväzkov podľa tejto Zmluvy, t.j. zahŕňa všetky priame aj nepriame náklady Zhotoviteľa spojené s riadnym splnením záväzkov Zhotoviteľa podľa tejto Zmluvy tak, aby dielo, resp. časť diela bolo vykonané bez akýchkoľvek vád a nedorobkov a bolo prevádzkyschopné, najmä zabezpečenie všetkých úkonov súvisiacich s vydaním stavebného povolenia, resp. ohlásenia príslušným stavebným úradom, všetky úkony súvisiace s kolaudáciou diela, zhotovenie projektovej dokumentácie v rozsahu nevyhnutnom pre vydanie stavebného povolenia, resp. ohlásenia príslušným stavebným úradom, dopravu do miesta dodania, kompletizáciu a uvedenie diela do prevádzky, zaškolenia obsluhy počas záručnej doby, odvoz a likvidáciu odpadu, ktorý v súvislosti so zhotovením diela vznikne. Ďalej je v cene zahrnuté vyhotovenie a poskytnutie užívateľskej dokumentácie a poskytnutie softvérových ovládačov k hardvéru a licencie k nim, záruka a záručný servis.

**Článok VII.**

**Platobné podmienky**

7.1 Objednávateľ neposkytne Zhotoviteľovi preddavok ani zálohu na predmet plnenia podľa tejto Zmluvy.

7.2 Cena za každú časť diela podľa tejto Zmluvy bude Objednávateľom uhradená Zhotoviteľovi po riadnom odovzdaní a prevzatí každej časti diela bez vád a nedorobkov, ktoré by bránili riadnemu užívaniu časti diela, pričom táto skutočnosť bude osvedčená vystavením Protokolu o konečnej prebierke diela pre každú časť diela zvlášť, ktorý bude potvrdený zástupcami oboch zmluvných strán. Po podpise Protokolu o konečnej prebierke pre príslušnú časť diela Zhotoviteľ vystaví na uvedené plnenie Objednávateľovi faktúru – daňový doklad. Ceny pre jednotlivé časti diela sú uvedené v článku VI. ods. 6.2 tejto Zmluvy.

7.3 Faktúry musia mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov.

7.4 Zhotoviteľ je povinný ku každej faktúre priložiť kópiu všetkých vyhotovených preberacích protokolov, ako jej povinnú prílohu.

7.5 V prípade, ak faktúra nebude obsahovať náležitosti alebo prílohy podľa bodov 7.3 a 7.4 tohto článku, alebo ak bude faktúra vykazovať iné vecné alebo formálne nedostatky, je Objednávateľ oprávnený vrátiť ju Zhotoviteľovi na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry Objednávateľovi.

7.6 Objednávateľ uhradí faktúru Zhotoviteľovi bezhotovostne - prevodom na účet Zhotoviteľa uvedený v článku I. tejto zmluvy; zmluvné strany sa dohodli, že za zaplatenie faktúry sa považuje odpísanie fakturovanej sumy z bankového účtu Objednávateľa v prospech bankového účtu Zhotoviteľa.

7.7 Vzhľadom k tomu, že Objednávateľ je subjektom verejného práva (podľa § 261 ods. 3 písm. d) a § 261 ods. 4 písm. a), b) Obchodného zákonníka) a zároveň poskytovateľom zdravotnej starostlivosti, zmluvné strany sa výslovne dohodli, podľa § 340b ods. 1 a 5 Obchodného zákonníka, že Objednávateľ je ako dlžník povinný plniť svoje peňažné záväzky v lehote splatnosti 60 dní odo dňa doručenia formálne a vecne správnej faktúry Objednávateľovi; Zhotoviteľ vyhlasuje, že takétovýslovné zmluvné dojednanie dlhšej lehoty na splnenie peňažného záväzku nie je v hrubom nepomere k jeho právam a povinnostiam vyplývajúcim mu z tohto záväzkového vzťahu (podľa [§ 369d](javascript:%20fZzSRInternal('17049',%20'14615583',%20'14615583',%20'5785147',%20'5785161',%20'0')) Obchodného zákonníka), a že takéto osobitné dojednanie odôvodňuje povaha predmetu plnenia záväzku.

**Článok VIII.**

**Záručná doba, zodpovednosť za vady**

8.1 Zhotoviteľ zodpovedá za to, že predmet tejto Zmluvy je zhotovený podľa podmienok dohodnutých v tejto Zmluve a v dobe protokolárneho odovzdania a prevzatia diela Objednávateľom a počas záručnej doby bude mať zmluvne dohodnuté vlastnosti a bude spôsobilý k riadnemu užívaniu. Ustanovenie predchádzajúcej vety sa vzťahuje na každú časť diela zvlášť.

8.2 Záručná doba pre každú časť diela je 12 mesiacov a začína plynúť dňom písomného odovzdania a prevzatia časti diela na základe Protokolu o konečnej prebierke diela podpísaného zástupcami obidvoch zmluvných strán.

8.3 Zhotoviteľ zodpovedá za vady, ktoré má odovzdané dielo v okamihu, keď prechádza nebezpečenstvo škody na diele na objednávateľa a za vady diela, ktoré sa vyskytnú po prevzatí diela v záručnej dobe.

8.4 Práva zo zodpovednosti za vady, ktoré sa vyskytnú v záručnej dobe musí Objednávateľ uplatniť u Zhotoviteľa bezodkladne v záručnej dobe, inak zaniknú.

8.5 Zhotoviteľ sa zaväzuje, že vybaví oprávnenú reklamáciu Objednávateľa (odstráni vadu reklamovanú v záručnej dobe riadne a dohodnutým spôsobom) bez zbytočného odkladu opravou alebo vymení vadné zariadenia za iné so zhodnými alebo objektívne lepšími technickými a užívateľskými vlastnosťami, najneskôr však do termínu odstránenia vady (doba opravy) uvedeného v prílohe č. 2 tejto Zmluvy, pri dodržaní termínu nástupu na servisný zásah (reakčná doba) uvedeného v prílohe č. 2 tejto Zmluvy, inak je Objednávateľ oprávnený účtovať Zhotoviteľovi zmluvnú pokutu uvedenú v prílohe č. 2 tejto Zmluvy.

**Článok IX.**

**Zodpovednosť za škodu**

9.1 Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto Zmluvy.

9.2 Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.

9.3 Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované.

9.4 Na účely tejto Zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie predmetu plnenia, nezavinená regulácia odberu elektrickej energie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.

9.5 Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie bodu 9.3 sa uplatní za predpokladu, že druhá zmluvná strana bola písomne podľa bodu 9.6 oboznámená o týchto okolnostiach a predpokladanej dobe ich trvania postihnutou zmluvnou stranou, ako náhle sa o ich výskyte dozvedela.

9.6 V prípade, ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá jej bráni v plnení povinností podľa tejto Zmluvy.

9.7 Ak sa plnenie tejto Zmluvy stane nemožným z dôvodu vyššej moci na dobu dlhšiu ako 45 dní, zmluvná strana, ktorá sa bude chcieť odvolať na vyššiu moc, písomne požiada druhú zmluvnú stranu o úpravu Zmluvy vo vzťahu k predmetu, cene a času plnenia. Ak nedôjde k dohode, má ktorákoľvek zmluvná strana právo odstúpiť od tejto Zmluvy. Účinky odstúpenia nastanú dňom doručenia písomného oznámenia o odstúpení druhej zmluvnej strane.

9.8 Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia alebo oneskoreného poskytnutia súčinnosti druhej zmluvnej strany.

**Článok X.**

**Sankcie a ďalšie dojednania**

10.1 V prípade omeškania Zhotoviteľa s odovzdaním časti diela v zmysle tejto Zmluvy, je Objednávateľ oprávnený účtovať Zhotoviteľovi zmluvnú pokutu vo výške 0,025 % z ceny časti diela, s ktorým je Zhotoviteľ v omeškaní, a to za každý deň omeškania, maximálne však do výšky 100 % z ceny časti diela uvedenej v bode 6.2 článku VI. tejto Zmluvy.

10.2 V prípade omeškania Zhotoviteľa s odstránením drobných chýb a nedorobkov na časti diele v lehote do 10. pracovných dní od podpísania príslušného preberacieho protokolu ktoré nebránia riadnemu užívaniu časti diela, je Objednávateľ oprávnený si u Zhotoviteľa nárokovať zmluvnú pokutu vo výške 100 EUR za každý začatý deň omeškania zvlášť a zároveň je oprávnený od Zmluvy odstúpiť.

10.3 V prípade, ak Objednávateľ odmietne prevziať časť diela na základe Protokolu o prebierke diela pred skúšobnou prevádzkou alebo Protokolu o konečnej prebierke z dôvodu, že časť diela nespĺňa požadované parametre v zmysle Prílohy č. 1, je Objednávateľ oprávnený poskytnúť Zhotoviteľovi primeranú lehotu nie kratšiu ako 10 dní na vykonanie nápravy. V prípade, ak Zhotoviteľ nevykoná nápravu v uvedenej lehote, je Objednávateľ oprávnený odstúpiť od zmluvy a nárokovať si od Zhotoviteľa zmluvnú pokutu vo výške 10.000 EUR.

10.4 V prípade omeškania Zhotoviteľa s termínmi plnenia služieb počas záručnej doby podľa prílohy č. 2 tejto Zmluvy, je Objednávateľ oprávnený účtovať Zhotoviteľovi zmluvnú pokutu vo výške a za podmienok podľa prílohy č. 2 tejto Zmluvy, maximálne však do výšky 100% z ceny časti Diela uvedenej v bode 6.2 článku VI. tejto Zmluvy.

10.5 V prípade ak Zhotoviteľ nedodrží parameter minimálnej dostupnosti prevádzky každej časti diela uvedený v prílohe č. 2 tejto Zmluvy, vzniká Objednávateľovi nárok na náhradu škody uvedený v prílohe č. 2 tejto Zmluvy, s čím obidve zmluvné strany výslovne súhlasia, pričom takto určená výška náhrady škody je jediným nárokom, ktorý Objednávateľovi vznikne v súvislosti s nedodržaním parametru minimálnej dostupnosti prevádzky diela s výnimkou nároku Objednávateľa na odstúpenie od tejto Zmluvy.

10.6 V prípade omeškania s plnením peňažného záväzku podľa tejto Zmluvy je veriteľ oprávnený fakturovať dlžníkovi úrok z omeškania v zmysle všeobecne-záväzných platných právnych predpisov SR.

10.7 Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 30 dní odo dňa jej doručenia druhej zmluvnej strane.

10.8 Uplatnením zmluvnej pokuty nie je dotknutý nárok ani jednej zmluvnej strany na náhradu škody spôsobenej porušením zmluvných povinností. Oprávnená zmluvná strana má nárok na náhradu škody v rozsahu presahujúcom zmluvnú pokutu.

10.9 Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto Zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na plnenie predmetu tejto Zmluvy.

10.10 Zhotoviteľ sa zaväzuje, že bude s Objednávateľom po uzatvorení tejto Zmluvy bez zbytočného odkladu rokovať o všetkých otázkach, ktoré by mohli negatívne ovplyvniť proces zhotovenia diela podľa tejto Zmluvy a že mu bude oznamovať všetky okolnosti, ktoré by mohli ohroziť dohodnutý termín pre odovzdanie diela v zmysle tejto Zmluvy.

10.11 Zhotoviteľ vyhlasuje, že je partnerom verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Zhotoviteľ tiež vyhlasuje, že v prípade, ak bude plniť predmet plnenia tejto Zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto Zmluvy alebo v čase použitia takéhoto subdodávateľa v registri zapísaní. V prípade, ak počas platnosti tejto Zmluvy dôjde k právoplatnému výmazu subdodávateľa z registra, je Zhotoviteľ povinný okamžite ukončiť plnenie tejto Zmluvy prostredníctvom takéhoto subdodávateľa.

10.12 Zhotoviteľ je oprávnený plniť predmet plnenia tejto Zmluvy prostredníctvom subdodávateľov, tým však nie je dotknutá zodpovednosť Zhotoviteľa za plnenie predmetu tejto Zmluvy. Ustanovenie predchádzajúcej vety sa nevzťahuje na plnenie časti diela bližšie špecifikované v článku III. ods. 3.10 Zmluvy, ktorú je Zhotoviteľ povinný zabezpečiť vlastnými kapacitami bez možnosti využitia subdodávky. Údaje o všetkých známych subdodávateľoch v čase uzatvorenie tejto Zmluvy uvádza Zhotoviteľ v Prílohe č. 3 k Zmluvy. Zároveň sa Zhotoviteľ s Objednávateľom dohodli, že Zhotoviteľ vždy do 15 dní po skončení každého štvrťroka platnosti tejto Zmluvy zaktualizuje a zašle Objednávateľovi zoznam svojich subdodávateľov uvedený v Prílohe č. 3 tejto Zmluvy, pričom túto aktualizáciu vykoná ku dňu vyhotovenia tohto zoznamu a v štruktúre uvedenej v Prílohe č. 3 k Zmluvy. Ak Zhotoviteľ v uvedenom termíne aktualizáciu nezašle Objednávateľovi, má sa za to, že zoznam subdodávateľov sa oproti poslednej verzii zoznamu nijako nezmenil. Zmluvné strany sa súčasne dohodli, že v prípade ak u Zhotoviteľa dôjde k zmene subdodávateľa počas plynutia štvrťroka platnosti tejto Zmluvy, je Zhotoviteľ oprávnený nového subdodávateľa oznámiť Objednávateľovi aj mimo aktualizácie v zmysle tohto odseku a uvedené je považované za riadne oznámenie nového subdodávateľa.

10.13 Zhotoviteľ čestne vyhlasuje, že má oprávnenie vykonávať činnosť v rozsahu, v akom si to vyžaduje táto Zmluva.

10.14 Zhotoviteľ je povinný byť po celú dobu trvania tejto Zmluvy poistený proti škodám spôsobenými jeho činnosťou, či nečinnosťou a to minimálne vo výške poistného plnenia 800 000,- EUR. Pri vzniku poistnej udalosti zabezpečuje ihneď po jej vzniku všetky úkony voči poistiteľovi Zhotoviteľ. Objednávateľ je povinný poskytnúť v súvislosti s poistnou udalosťou Zhotoviteľovi všetku súčinnosť, ktorá je v jeho možnostiach. Zhotoviteľ je povinný na základe písomnej žiadosti Objednávateľa predložiť Objednávateľovi poistnú Zmluvu podľa predchádzajúcich viet tohto odseku, vrátane potvrdenia o zaplatení poistného.

**Článok XI.**

**Vlastnícke právo a licenčné dojednania**

11.1 Vlastníctvo k dielu vykonanému na základe tejto Zmluvy vrátane odovzdanej dokumentácie a nebezpečenstvo škody na diele prechádza na Objednávateľa potvrdením Protokolu o konečnej prebierke.

11.2 Výsledkom plnenia tejto Zmluvy je vytvorenie diela, ktoré môže byť predmetom práv duševného vlastníctva, pričom platí, že Zhotoviteľ dňom odovzdania diela Objednávateľovi udeľuje nevýhradnú licenciu na jeho použitie, v neobmedzenom rozsahu, na celú dobu trvania majetkových práv autora a  na účel, na ktorý bol softvér, resp. dielo vytvorené. Zhotoviteľ súhlasí, aby Objednávateľ udelil sublicenciu tretím osobám na použitie softvéru a/alebo diela rovnakým spôsobom, v rovnakom rozsahu, na rovnaký čas a za rovnakých podmienok, ako je licencia udelená na základe tejto Zmluvy Objednávateľovi. Licencia sa udeľuje odplatne, pričom odmena za jej poskytnutie ako aj odmena za udelenie súhlasu na udelenie sublicencie je už zahrnutá v cene dohodnutej v článku VI. bode 6.2 tejto Zmluvy. Udelená licencia a právo udeliť sublicenciu nebudú skončením platnosti tejto Zmluvy dotknuté. Vyššie uvedené ustanovenie sa nevzťahuje na štandardný softvér tretích strán (OEM, krabicový, predinštalovaný na tovare). Pre štandardný softvér tretích strán platia licenčné podmienky výrobcu softvéru.

**Článok XII.**

**Ukončenie Zmluvy a úhrada súvisiacich nákladov**

12.1 Od tejto Zmluvy možno písomne odstúpiť iba v prípadoch uvedených v zákone alebo v tejto Zmluve a podľa podmienok uvedených v tomto článku Zmluvy.

12.2 Túto Zmluvu možno pred uplynutím jej doby platnosti ukončiť aj :

1. písomnou dohodou zmluvných strán,
2. odstúpením od tejto Zmluvy v prípade podstatného porušenia ustanovení tejto Zmluvy ktoroukoľvek zmluvnou stranou.

12.3 Za podstatné porušenie Zmluvy zo strany Zhotoviteľa s právom na odstúpenie od Zmluvy Objednávateľom sa považuje:

1. omeškanie Zhotoviteľa so zhotovením a odovzdaním diela podľa tejto Zmluvy o viac ako 30 kalendárnych dní, pričom toto omeškania nespôsobil ani len čiastočne Objednávateľ neposkytnutím nevyhnutnej súčinnosti,
2. preukázateľné a zavinené zhotovenie diela v rozpore s podmienkami dohodnutými v tejto Zmluve a jej prílohách,
3. opakované neplnenie termínov záručného servisu podľa prílohy č. 2 tejto Zmluvy, pričom za opakované neplnenie termínu sa rozumie dva a viac nesplnenia akýchkoľvek termínov zo strany Zhotoviteľa v zmysle prílohy č. 2 tejto Zmluvy,
4. prípad, kedy Zhotoviteľ oznámi Objednávateľovi, že nie je z objektívnych alebo subjektívnych dôvodov schopný plniť predmet tejto Zmluvy,
5. ak dôjde k výmazu Zhotoviteľa, ako partnera verejného sektora, z registra počas platnosti tejto Zmluvy. Objednávateľ má právo odstúpiť od Zmluvy dňom právoplatnosti o výmaze podľa § 12 a pokute z dôvodov podľa § 13 ods. 2 ZoRPVS,
6. ak je Zhotoviteľ, ako partner verejného sektora, viac ako 30 dní v omeškaní so splnením povinnosti podľa § 10 ods. 2 tretej vety ZoRPVS,
7. ak počas platnosti tejto Zmluvy použije Zhotoviteľ subdodávateľa nezapísaného v registri, hoci takýto subdodávateľ mal byť v zmysle ZoRPVS zapísaný v registri, prípadne ak bol subdodávateľ počas plnenia predmetu tejto Zmluvy vymazaný z registra a Zhotoviteľ ho naďalej používal na plnenie predmetu tejto Zmluvy ako svojho subdodávateľa,
8. pri dosiahnutí parametra dostupnosti prevádzky tovaru pod 90 % v zmysle prílohy č. 2 tejto Zmluvy.

12.4 Za podstatné porušenie Zmluvy zo strany Objednávateľa s právom na odstúpenie od Zmluvy Zhotoviteľom sa považuje:

1. omeškanie Objednávateľa so zaplatením ceny oprávnene fakturovanej Zhotoviteľom podľa tejto Zmluvy o viac ako 10 dní, a nezjednanie nápravy ani na základe dodatočne poskytnutej lehoty nie kratšej ako 10 kalendárnych dní odo dňa doručenia písomnej výzvy na zaplatenie,
2. neposkytnutie nevyhnutnej súčinnosti zo strany Objednávateľa bez ktorej nie je možné pokračovať v plnení predmetu podľa tejto Zmluvy a nezjednanie nápravy ani na základe dodatočne poskytnutej lehoty nie kratšej ako 10 pracovných dní odo dňa doručenia písomnej výzvy na zjednanie nápravy,
3. ak Objednávateľ neplní svoje zmluvné záväzky vyplývajúce mu z tejto Zmluvy a Zhotoviteľovi tým znemožňuje vykonanie diela.

12.5 Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej zmluvnej strane.

12.6 Odstúpenie od tejto Zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

12.7 Povinnosť doručiť odstúpenie od tejto Zmluvy podľa tohto článku sa považuje v konkrétnom prípade za splnenú dňom prevzatia odstúpenia od tejto Zmluvy druhou zmluvnou stranou alebo odmietnutím prevzatia odstúpenia od Zmluvy druhou zmluvnou stranou. Ak sa v prípade doručovania prostredníctvom poštového podniku vráti poštová zásielka s odstúpením od tejto Zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie Objednávateľovi je rozhodná adresa, ktorá je ako jeho sídlo uvedená v čl. I. tejto Zmluvy a pre doručovanie Zhotoviteľovi adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri.

12.8 Ustanoveniami bodu 12.7 tohto článku Zmluvy o doručovaní sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto Zmluvy.

12.9 Pri odstúpení od tejto Zmluvy predtým ako Objednávateľ zaplatí Zhotoviteľovi cenu, budú zmluvné strany povinné vrátiť plnenia poskytnuté im pred odstúpením od Zmluvy druhou zmluvnou stranou a budú oprávnené žiadať vrátenie plnení poskytnutých pred odstúpením od tejto Zmluvy druhej zmluvnej strane ak k takémuto plneniu došlo, pričom náklady na vrátenie takto poskytnutého plnenia znáša tá strana, ktorá porušila túto Zmluvu a toto porušenie viedlo k odstúpeniu od tejto Zmluvy.

12.10 Pri odstúpení od tejto Zmluvy potom, ako Objednávateľ zaplatil Zhotoviteľovi celú cenu, nebudú zmluvné strany povinné vrátiť si plnenia poskytnuté im pred odstúpením od tejto Zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto Zmluvy druhej zmluvnej strany s výnimkou vrátenia časti ceny, ktorá predstavuje cenu za služby v rámci záručného servisu podľa prílohy č. 2 tejto Zmluvy, za obdobie odo dňa nasledujúceho po dni doručenia odstúpenia od tejto Zmluvy do dňa uplynutia záručnej doby. Pre účely výpočtu vrátenia časti ceny za služby záručného servisu podľa prechádzajúcej vety sa zmluvné strany dohodli, že ročná cena služieb záručného servisu podľa prílohy č. 2 tejto Zmluvy je stanovená vo výške 10 % z ceny diela bez DPH uvedenej v čl. VI. bode 6.2 tejto Zmluvy.

12.11 Ukončením platnosti tejto Zmluvy formou odstúpenia od Zmluvy zanikajú všetky práva a povinnosti zmluvných strán v nich zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok Objednávateľa na bezplatné odstránenie zistených vád diela, resp. záručných vád na diele v prípade, kedy si Objednávateľ po odstúpení od tejto Zmluvy ponecháva už odovzdané dielo.

12.12 Objednávateľ si vyhradzuje právo odstúpiť od zmluvy, ak mu nebudú poskytnuté kapitálové finančné prostriedky na predmet plnenia tejto Zmluvy zo strany zriaďovateľa, Ministerstva zdravotníctva SR.

**Článok XIII.**

**Záverečné ustanovenia**

13.1 Táto Zmluva je platná dňom jej podpísania poslednou zmluvnou stranou. Táto Zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia s tým, že táto Zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie Zmluvy v registri sa nepovažuje za porušenie ani za ohrozenie obchodného tajomstva a informácie označené v tejto Zmluve ako dôverné v zmysle § 271 ods. 1 Obchodného zákonníka sa nepovažujú za dôverné informácie. Táto Zmluva je účinná dňom nasledujúcim po dni jej zverejnenia v registri.

13.2 Zmluvné strany sa dohodli, že v prípade akýchkoľvek rozporov vyplývajúcich z plnenia podľa tejto Zmluvy ohľadne zmeny alebo zrušenia záväzku vyplývajúceho z nej, má ktorákoľvek zmluvná strana právo požiadať o rozhodnutie príslušný súd.

13.3 Zmluvné vzťahy neupravené touto Zmluvou sa riadia ustanoveniami zák. č. 513/1991 Zb. Obchodného zákonníka v znení neskorších predpisov, zák. č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a ostatnými súvisiacimi platnými právnymi predpismi SR a EÚ. Zmluvné strany sa dohodli, že táto Zmluva a všetky vzťahy z nej vyplývajúce sa budú spravovať právnym poriadkom Slovenskej republiky.

13.4 V prípade, že sa akékoľvek ustanovenie tejto Zmluvy stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení tejto Zmluvy. Zmluvné strany sa dohodli, že bezodkladne neplatné, neúčinné a/alebo nevykonateľné ustanovenie nahradia novým, ktorého obsah bude v čo najväčšej miere zodpovedať vôli zmluvných strán v čase uzavretia tejto Zmluvy.

13.5 Zmluvné strany vyhlasujú, že sú spôsobilí na právne úkony, ich zmluvná voľnosť nie je obmedzená, túto Zmluvu uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, túto Zmluvu neuzavreli v tiesni za nápadne nevýhodných podmienok, táto Zmluva je urobená v predpísanej forme, túto Zmluvu si pred jej podpísaním prečítali a na znak súhlasu ju podpísali.

13.6 Zmluvné strany pre účely tejto Zmluvy určujú kontaktné osoby zodpovedné za vecnú a odbornú komunikáciu v súvislosti s touto Zmluvou takto:

1. za Objednávateľa:

Nemocnica akademika Ladislava Dérera

meno: Ing. Ragan, tel. č.: 0905 359 544, e-mail: lubomir.ragan@kr.unb.sk

Nemocnica Sv. Cyrila a Metoda

meno: Ing. Vida, tel. č.: 0915 968 109, e-mail: vida@pe.unb.sk

Nemocnica s poliklinikou Ružinov

meno: Mgr. Šroufek, tel. č.: 0918 535 334, e-mail: vida@pe.unb.sk

1. za Zhotoviteľa: osoby uvedené v článku III. ods. 3.9 a meno: ....................., tel. č.: ............................, e-mail: .............................

13.7 Ak táto Zmluva neustanovuje inak, akékoľvek zmeny a doplnenia tejto Zmluvy môžu byť vykonané len písomným dodatkom k tejto Zmluve po vzájomnej dohode a podpísané oprávnenými osobami zmluvných strán za predpokladu, že uzatvorenie dodatku nie je v rozpore so všeobecne záväznými právnymi predpismi najmä zákonom o verejnom obstarávaní v platnom znení. Uvedené sa netýka:

1. zmeny kontaktných osôb uvedených v bode 13.1 tohto článku Zmluvy, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane,
2. zmeny Prílohy č. 3, ktorú môže meniť Zhotoviteľ postupom podľa článku X. bodu 10.12 tejto Zmluvy.

13.8 Ak zanikne jedna zo zmluvných strán, prechádzajú jej práva z tejto Zmluvy na jej právneho nástupcu.

13.9 Neoddeliteľnou súčasťou tejto Zmluvy sú jej Prílohy:

Príloha č.1: Technická špecifikácia Diela

Príloha č.2: Záruky, spôsob vykonávania záručného servisu a zmluvné pokuty

Príloha č.3: Zoznam subdodávateľov

Príloha č. 4: Výkazy výmer

13.9 Táto Zmluva je vyhotovená v troch rovnopisoch, z ktorých dva sú určené pre Objednávateľa a jeden pre Zhotoviteľa.

za Zhotoviteľa za Objednávateľa

v ................................. dňa ...................... v ..............................., dňa ......................

................................................................. ……………………….....................................

**Príloha č. 1 k Zmluve: Technická špecifikácia Diela**

* *doplní uchádzač v zmysle požiadaviek na predmet zákazky uvedených v časti B.1 Opis predmetu zákazky súťažných podkladov*

**Príloha č. 2 k Zmluve: Záruka a služby poskytované počas záručnej doby**

1. Zhotoviteľ poskytuje na predmet Zmluvy komplexnú záruku v trvaní 12 mesiacov odo dňa podpísania Protokolu o konečnej prebierke Diela obidvomi zmluvnými stranami.

Komplexná záruka predstavuje súbor opatrení, ktoré bude v rámci ceny za predmet Zmluvy vykonávať Zhotoviteľ po dobu trvania záručnej doby na predmete Zmluvy za účelom bezporuchovej prevádzky predmetu Zmluvy a za účelom udržania všetkých parametrov uvedených v technickej špecifikácií predmetu Zmluvy (Príloha č. 1 Zmluvy). Komplexnú záruku je Zhotoviteľ povinný vykonávať na všetkých častiach Diela zvlášť. Opatreniami sa rozumie najmä, nie však výlučne:

* oprava vád a porúch predmetu Zmluvy, t.j. uvedenie predmetu Zmluvy do stavu plnej využiteľnosti vzhľadom k jeho technickým parametrom,
* dodávka a výmena všetkých potrebných originálnych náhradných dielov a súčiastok v prípade ich poruchy, ktoré sami o sebe majú kratšiu dobu životnosti, alebo kratšiu záručnú dobu, ako je záručná doba poskytovaná Zhotoviteľom,
* dodávky originálnych náhradných dielov, ktoré sú potrebné k riadnej a bezporuchovej prevádzke predmetu Zmluvy, vrátane demontáže, odvozu a likvidácie použitého a nepotrebného spotrebného materiálu, náhradných dielov,
* práce (servisné hodiny) a dojazdy servisných technikov Zhotoviteľa do miesta inštalácie predmetu Zmluvy v rámci zabezpečenia záručného servisu,
* profylaxia

2. Záruka sa nevzťahuje na vady, ktoré spôsobí Objednávateľ neodbornou manipuláciou resp. používaním v rozpore s návodom na obsluhu. Záruka sa tiež nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu.

3. Objednávateľ je povinný vadu, ktorú zistí na diele počas záručnej doby, nahlásiť Zhotoviteľovi prostredníctvom online podpory pre nahlasovanie porúch. Zhotoviteľ garantuje prevádzku online podpory v pracovných dňoch v čase od 07:00 do 15:00, na e-mailovej adrese: .............................................. *(doplní uchádzač)*

4. Objednávateľ je oprávnený v prípade vzniku akéhokoľvek problému na diele alebo v súvislosti s ním, resp. v prípade pochybnosti, či sa jedná/nejedná o záručnú vadu na diele využiť on-line konzultáciu so Zhotoviteľom. Zhotoviteľ garantuje prevádzku online konzultácie každý pracovný deň v čase od 07:00 hod. do 15:00 hod. na e-mailovej adrese: .............................................. *(doplní uchádzač)*

5. Objednávateľ je oprávnený počas záručnej doby kontaktovať Zhotoviteľa za účelom technicko - organizačnej pomoci, a to zaučenia personálu Objednávateľa a/alebo poskytnutia asistencie pri zavádzaní diela do prevádzky Objednávateľa, maximálne však v rozsahu 500 hodín/rok, t.j. 500 hodín počas trvania záručnej doby. Objednávateľ je v takomto prípade oprávnený kontaktovať Zhotoviteľa počas pracovných dní v čase od 7:00 hod. do 15:00 hod. telefonicky na tel. čísle: ................. *(doplní uchádzač)* alebo e-mailom na adresu: ............................... *(doplní uchádzač)* a Zhotoviteľ sa zaväzuje zabezpečiť pre Objednávateľa servisného technika, ktorý bude Objednávateľovi k dispozícii v mieste inštalácie diela v zmluvnými stranami dohodnutom čase. V prípade, ak Objednávateľ vyčerpá zmluvne poskytnutý počet hodín, je oprávnený počas trvania záručnej doby, na základe požiadavky za účelom zaučenia personálu Objednávateľa a/alebo poskytnutia asistencie pri zavádzaní diela do prevádzky Objednávateľa, kontaktovať Zhotoviteľa, pričom v prípade poskytnutia takýchto hodín nad rámec sa Objednávateľ zaväzuje uhradiť Zhotoviteľovi 28 EUR / 1 hod. poskytnutej technicko – organizačnej pomoci. Uvedená cena za považuje za cenu konečnú, v ktorej sú zahrnuté všetky náklady Zhotoviteľa spojené s technicko – organizačnou pomocou.

6. Zhotoviteľ je povinný počas trvania záručnej doby odstrániť vadu do 48 hodín od nástupu na opravu vady.

7. Servisný technik Zhotoviteľa je povinný nastúpiť na odstránenie vady v mieste inštalácie predmetu Zmluvy do 24 hodín od nahlásenia vady. Do lehoty podľa tohto bodu sa nepočítajú dni pracovného pokoja v zmysle § 94 ods. 1 zák. č. 311/2001 Z. z.

8. Zhotoviteľ je povinný nastúpiť na odstránenie vady v lehote uvedenej v bode 7. a túto vadu odstrániť v lehote uvedenej v bode 6. tejto Prílohy č. 2. V prípade nedodržania niektorej z uvedených lehôt, má Objednávateľ podľa článku X. bod 10.4 Zmluvy právo požadovať od Zhotoviteľa za každé jedno porušenie zmluvnú pokutu za nedodržanie lehôt spojených so zárukou v nasledujúcej výške:

* nedodržanie lehoty príchodu servisného technika alebo nezačatie odstraňovania vady podľa bodu 7. tejto Prílohy č. 2:

100 EUR/deň

* nedodržanie lehoty na odstránenie vady podľa bodu 6. tejto Prílohy č. 2:

100 EUR/deň

9. Zmluvné strany sa dohodli, že Zhotoviteľ je povinný zabezpečiť minimálnu dostupnosť prevádzky ním dodaného technologického zariadenia podľa tejto Zmluvy (ďalej len „zariadenie“)

na úrovni aspoň D = 90 %.

Výpočet parametra D – dostupnosti prevádzky zariadenia je nasledovná:

(T – V)

D = --------- x 100

T

D – dostupnosť prevádzky zariadenia v percentách

T – počet prevádzkových hodín za sledované obdobie jedného kalendárneho roka prevádzky IT, počítané ako počet kalendárnych dní v roku vynásobených 24 hodín

V – výpadok prevádzky zariadenia v hodinách počas sledovaného obdobia jedného kalendárneho roka prevádzky zariadenia, pričom výpadkom prevádzky zariadenia sa rozumie taký prevádzkový stav zariadenia, kedy v dôsledku výskytu vady na tomto prístroji je nedostupná alebo chybná funkčnosť jednej alebo viacerých funkcionalít zariadenia nevyhnutných na jeho používanie dohodnutým spôsobom popísaným v dodanej prevádzkovej dokumentácii, pričom chybná alebo nedostupná funkcionalita má negatívne dopady na činnosť objednávateľa a zariadenie nie je možné použiť vôbec alebo v požadovanej kvalite, alebo v požadovanom rozsahu.

10. Zmluvné strany sa dohodli, že v prípade nedodržania minimálnej dostupnosti prevádzky zariadenia uvedenej v bode 9. tejto prílohy č. 2, má Objednávateľ právo uplatniť nárok na náhradu škody vo výške 5.000 EUR za príslušný kalendárny rok.

Uplatnenie nároku na náhradu škody a ušlého príjmu sa uplatňuje na základe vyhodnotenia dostupnosti prevádzky zariadenia vždy za predchádzajúci kalendárny rok trvania tejto Zmluvy. Prvým obdobím, za ktoré sa vyhodnocuje dostupnosť prevádzky zariadenia je obdobie začínajúce kalendárnym dňom nasledujúcim po dni nasadenia zariadenia do prevádzky a končiace 31. decembrom kalendárneho roka v ktorom bolo zariadenie nasadené do prevádzky. Nasledujúce obdobia vždy začínajú 1. januárom daného kalendárneho roka platnosti tejto Zmluvy a končia 31. decembrom daného kalendárneho roka alebo dňom ukončenia platnosti tejto Zmluvy ak Zmluva skončí platnosť pred 31. decembrom daného kalendárneho roka.

11. Pri vyhodnocovaní nedostupnosti prevádzky zariadenia sa do nedostupnosti zariadenia nebude počítať doba, počas ktorej je nedostupnosť spôsobená:

* + nezabezpečením požadovanej súčinnosti a vhodných prevádzkových podmienok zo strany Objednávateľa (výpadok elektrickej energie, teroristický útok, vyššia moc, nesprístupnenie zariadenia bez zbytočného odkladu po príchode servisného technika Zhotoviteľa a pod.),
  + vandalizmom, neoprávneným používaním zariadenia, jeho používaním v rozpore s návodom na obsluhu a údržbu, v dôsledku vyššej moci
  + čiastkovým výpadkom zariadenia alebo jeho úplným odstavením spôsobeným konaním zo strany Objednávateľa alebo akejkoľvek tretej osoby,
  + odstavením zariadenia z dôvodu vopred plánovanej prehliadky, údržby alebo profylaktiky, ak túto skutočnosť oznámil Zhotoviteľ objednávateľovi minimálne 10 kalendárnych dní vopred, pričom do doby nedostupnosti zariadenia sa započíta v tomto prípade len doba nevyhnutná na výkon takejto prehliadky, údržby alebo profylaktiky, maximálne však v dĺžke akú Zhotoviteľ oznámil Objednávateľovi pri oznamovaní potreby vykonania takejto prehliadky, údržby alebo profylaktiky a ak takúto dobu Zhotoviteľ neoznámil Objednávateľovi vopred tak maximálne doba v dĺžke 5 hodín.

**Príloha č. 3 k Zmluve: Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |

**Príloha č. 4 k Zmluve: Výkazy výmer**

(samostatná príloha súťažných podkladov)